Traian Băsescu, mesaj ironic către Ciolacu: „Poate asta îi reușește”. Reacția premierului: „O să vezi doar lada de gunoi a istoriei”
Fostul președinte Traian Băsescu i-a transmis vineri seară un mesaj ironic premierului Marcel Ciolacu, căruia îi reproșează o guvernare care „a adus România într-o criză multiplă” și îi cere să-și dea demisia, ca măsură care „poate îi reușește”. A urmat apoi un schimb de replici, pe Facebook, în care Marcel Ciolacu i-a răspuns fostului președinte, pe care l-a făcut „turnător la securitate”, responsabil pentru tăierea pensiilor și mărirea TVA-ului. Într-un comentariu la postarea premierului, Băsescu l-a sfătuit să ceară ajutorul lui Emil Boc pentru problemele economice și a insistat că trebuie să demisioneze.